זיו קיטרו, איש רב פעלים וחבר טוב שרק לפני זמן קצר השיק את סיפרו החדש “אייפון אחד על אחד” העביר הרצאה מרתקת אודות כתיבת סיפור אינטראקטיבי בפסטיבל אייקון מספר 13.
על פי התוכניה הנושא היה אמור להיות “שיטות לכתיבת סיפור למשחקי תפקידים” אבל ההרצאה והדיון התפתחו לכיוונים פתיעים ומעניינים. זיו הזמין כמה קולגות כמו ערן מולוט ומיכאל גורודין להעלות ולתרום לדיון. באופן מפתיע הזמין גם אותי לעלות ולהגיד כמה מילים על העניין מנקודת מבט של ממשקי תוכנה ואתרי אינטרנט (אם הייתי יודע מראש הייתי מתגלח או לפחות לובש חולצה קצת יותר חדשה).
הדיון חשף נקודת חפיפה מעניינת בין מתודולוגיה של כתיבה עבור משחקים אינטראקטיביים ובין עיצוב ממשק תוכנה ואתרי אינטרנט. למעשה המושג Story Telling שייך לא רק לתחום המשחקים, אלה גם לנושא חווית המשתמש באתר אינטרנט. תהליך החשיבה בזמן בניית מערך למשחק תפקידים לא שונה במהות מתכנון ממשק או חווית משתמש עבור אפליקציית Web. בשני המקרים המערך צריך להיות קל להבנה, מעניין, להוביל את המשתמש למקום הרצוי ואם זאת לתת תחושה של חופש בחירה, למשוך את תשומת לב המשתמש לדבר הנכון, וליצור אצל המשתמש חוויה ודעה חיובית באשר לעניין כולו. קיימים כמובן גם כמה הבדלים מהותיים בין שני התחומים. למשל מסגרת “זמן השימוש”- באתרים מסחריים המטרה היא להגיש את המידע הרצוי למשתמשים ולהניע אותם לאינטראקציה בזמן הקצר ביותר – לרוב זמן “המשחק” או “זמן תשומת הלב” של המבקרים באתר אינטרנט, הוא לא יותר משניות בודדות. במסגרת משחק – האינטראקציה היא לרוב ארוכה יותר ומיועדת בעיקר למטרת הנאה.
הקישור הזה בין משחקי תפקידים (תחום בילוי לזמן הפנוי) לעיצוב חוויית משתמש (תחום מקצועי) הזכיר לי מיד את ההרצאה של סר קן רובינסון ב TED בנושא קריאטיביות. בהרצאה הוא אומר שעצה ההורית כמו “חבל לבזבז זמן על משהו אם לא תשיג עבודה בזה ” מתגלה היום כעצה לא נכונה בעליל. כל עיסוק שמלמד אותך עוד על אינטראקציה עם אנשים ועוד על החוויה האנושית בכללותה יכול לשמש ככלי לעתיד ובמיוחד אם המקצוע שלך הוא עיצוב ממשק משתמש.
עכשיו כשמביטים לאחור בוודאי אפשר למצוא שהרבה ממובילי השוק בתכנון מדיה האינטראקטיבית שיחקו לפחות פעם פעמיים במשחקי תפקידים או משחקי מחשב. כמה מהם משחקים משחקי תפקידים ומשחקי מחשב גם היום. יתכן ועצה נכונה למנכ”לי החברות של היום היא: לשלוח את מעצבי ומתכנני הממשק שלהם לכתוב ולהריץ פעם אחת לפחות משחק תפקידים או אולי ללמוד איך כותבים תסריט קולנוע מרגש. כי מעצב ממשק שיודע לספר סיפור ואולי אפילו לרגש ולשמח את המשתמש, יעשה שירות טוב בהרבה למוצר וללקוח הסופי של המוצר.
ועצה ולא פחות חשובה – אם מבקרים בכנס או פסטיבל, חשוב להתגלח – אתה אף פעם לא יודע מתי יקראו לך לבמה.
מכונית לגו בגודל אמיתי שנוסעת על אוויר?
מתקן ריחוף מגנטי – סימפטי ביותר!
ב. הקרבה בין שני הממשקים באמת חזקה, ואפשר לראות את זה בצורה יפה וברורה מהדיאגרמות שלך, הייתי רוצה לראות גם דיאגרמה שמנסה ליישם את אותו הרעיון בפורנו, אם אתה מצליח אתה מלך.
אולי באמת כדאי לי לאמץ את הלוק הלא מגולח הזה באופן קבוע.
תודה על המידע הנרחב שאתה מעביר בסרטונים, ברור וקליט.
אבל יתכן וזה עדיין יעניין אותך..
מדריך פוטושופ | סרטון וידאו הדרכה בעברית | התאמה אישית של ממשק המשתמש מעצב הקונספט כריסטיאן לורנז שויירר | מטריקס, האלמנט החמישי | בביקור בישראל מכונית לגו בגודל אמיתי שנוסעת על אוויר? מתקן ריחוף מגנטי – סימפטי ביותר!